钦定古今图书集成/明伦汇编/闺媛典/第335卷 > 韩玉父
## 钦定古今图书集成/明伦汇编/闺媛典/第335卷 > 韩玉父

按《名媛诗》，归韩玉父，宋南渡时女子也。其《题漠口铺》
诗自序云：“妾本秦人，先大父尝仕于朝，因乱遂家钱
塘。幼时易安处士教以学诗。及笄，父母以妻上舍林
子建。去年林得官归闽，妾倾藏囊以助行。林许秋冬
遣骑迎妾，久之，杳然不免，携女奴自钱塘而之三山。
比至，林已官旰江矣。因而复回延平，由顺昌假道武”
《昭而去叹客旅之可厌笑人事之多乖因理发漠口
铺漫题数语于壁诗云》“南行逾万山，复入武阳路。黎
明与鸡兴，理发漠口铺。旰江在何所，极目烟水暮。生
平良自珍，羞为浪子妇。知君非秋胡，强颜且西去。”